SRIJEDA, 25. 3. 2020.

***Hrvatski jezik***

Nastavljamo gdje smo stali – VISIBABE

Nadajmo se da nisu zažalile što su izašle iz zemlje i pozvale ostalo cvijeće vani.

Gledam prizore kraja ožujka i ne vjerujem: bura, hladno, snijeg po unutrašnjosti zemlje. Još potres u Zagrebu, koronavirus po cijelom svijetu brrrrrrrrrrrrrrrrrr.

Onog petka kada se rodio naš Tomo ( SRETAN ROĐENDAN ) bio je pravi proljetni dan sa temperaturom kakva priliči tom godišnjem dobu. O takvom danu danas možemo samo sanjati, a o nekoj proslavi rođendana još više. Ipak ne dajmo se. Vrijeme će se promijeniti, doći će pravi proljetni dani, puni sunca, puni boja, cvrkuta ptica i veselih dječjih glasova.

Sada slijedi zadatak: Nastavi moju maštariju ( Proljeće kakvo volim ) ili

riješi zadatke „djevojčica sa kikicama „ 117 strana ili

riješi zadatke „dječak sa olovkom“ 117 strana

Napominjem: zadatke ne treba prepisivati

***Priroda i društvo***

Moj zavičaj u prošlosti – nastavak

Danas nastavljamo istraživati prošlost našeg mjesta. Prošli sat sam od vas tražio, da ako je moguće, pronađete knjigu fra Milana Šetke „ Tučepska spomenica „ . Ta knjiga sadrži jako puno podataka o našemu mjestu i preteška je za trećaše. Ali u njoj ima zanimljivih stvari i nije na odmet pročitati je bar kada budete malo stariji.

Oni koji nemaju knjigu i nisu je mogli pronaći imaju djedove, bake ili nekoga starijeg u kući. Oni koji nemaju ni to imaju Google.

Pred vama je tablica ( koju možete isprintat ili nacrtati u bilježnicu ) u kojoj su napisane godine i pored njih prazna polja. Te godine su bile značajne za naše mjesto u 20. stoljeću.

Znači odaberi godinu, dvije ili više i istraži po čemu su te godine bile važne u našem mjestu te upiši u prazna polja. Na kraju sam ostavio i dva polja bez godine. Možda vaši izvori znaju još nešto pa bi bilo dobro da i to napišete. A sada u potragu.

ROK ZA PREDAJU: ponedjeljak, 30. ožujka

TUČEPI U 20. SOLJEĆU

|  |  |
| --- | --- |
| Godina | Značajan događaj |
| 1901. |  |
| 1911. |  |
| 1911. |  |
| 1924. |  |
| 1926. |  |
| 1948. |  |
| 1950. |  |
| 1962. |  |
| 1964. |  |
| 1967. |  |
| 1969. |  |
| 1977. |  |
| 1982. |  |
| 1986. |  |
| 1988. |  |
| 1989. |  |
| 1997. |  |
| 1999. |  |
|  |  |
|  |  |

***Matematika***

Dijeljenje zbroja brojem

To i neće biti teško. Dovoljno je prisjetiti se množenja zbroja brojem ( to smo radili) , malo razmisliti i to je to.

Krenimo redom:

1. Najprije riješite zadatke na strani 94 ( ZNAM)

2. Pročitati zadatak : udžbenik strana 94: ***kako podijeliti 9 crvenih i 6 plavih balona na troje djece.***

( 9 + 6 ) : 3

Zbroj dijelimo brojem

( 9 + 6 ) : 3 = 9 : 3 + 6 : 3

= 3 + 2

= 5

Na sličan način radimo: ( 12 + 16 ) : 4 = 12 : 4 + 16 : 4

= 3 + 4

= 7

U pisanku zapisati naslov i jedan primjer zadatka ( može onaj sa balonima).

Za vježbu uraditi zadatke iz udžbenika na strani 95.

***Likovna kultura*** - klikni na poveznicu

<https://www.youtube.com/watch?v=eDVut5VkFTE>